

Οις)ΐυ!Γ^#ΐ9ηθ<ί 6γ 
νΑΚνΑΡΑΖΑΟΗΛ 
ϋβΐθ: 2017.08.^^5:01:20 
ΕΕ5Τ 
Ρθ35θπ: 5ί8ΠΒα ΡϋΡ 

(βΓΠΰθίϊύθΐΙ) ■ 

ΙοοΒϋοη: Α0τβ|5, ΕΙΙίπϊΚο 
Τ γρο9Γ3ίίο 


ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


29489 


11 Αυγούστου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 2826 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αριθμ. οικ. 33947/206 5 (1) 

Ειδικά θέματα οργάνωσης και λειτουργίας των 
διαδικασιών ελέγχου, του τύπου και του περιε¬ 
χομένου των εντύπων και οδηγιών ενημέρωσης 
τουΣΕΠΕ και της Διεύθυνσης Ασφάλειας και Υγεί¬ 
ας στην Εργασία για τις Φορτοεκφορτωτικές Ερ¬ 
γασίες. 


ΑΠΟΦΑΣΕΙΣ 


1 

Ειδικά θέματα οργάνωσης και λειτουργίας των δια¬ 
δικασιών ελέγχου, του τύπου και του περιεχομένου 
των εντύπων και οδηγιών ενημέρωσης του ΣΕΠΕ 
και της Διεύθυνσης Ασφάλειας και Υγείας στην Ερ¬ 
γασία για τις Φορτοεκφορτωτικές Εργασίες. 

2 

Έγκριση της 155/2017 απόφασης του Δημοτικού 
Συμβουλίου Φυλής, περί σύστασης πέντε προσω¬ 
ποπαγών θέσεων με σχέση εργασίας ιδιωτικού δι¬ 
καίου αορίστου χρόνου στο Δήμο, σε εφαρμογή 
αμετάκλητης δικαστικής απόφασης. 

3 

Έγκριση της 188/2017 απόφασης του Δημοτικού 
Συμβουλίου Μαρκοπούλου - Μεσογαίας, περί δι¬ 
όρθωσης της σε ορθή επανάληψη 336/2016 προ¬ 
γενέστερης απόφασης του ιδίου, για τη σύσταση 
μίας (1) προσωποπαγούς θέσης με σχέση εργασί¬ 
ας ιδιωτικού δικαίου αορίστου χρόνου στο Δήμο 
Μαρκοπούλου -Μεσογαίας, σε εφαρμογή αμετά¬ 
κλητης δικαστικής απόφασης. 

4 

Διαπίστωση καθορισμού του γνωστικού αντικει¬ 
μένου μέλους Ε.ΔΙ.Π του ΕΚΠΑ. 

5 

Διαπίστωση καθορισμού του γνωστικού αντικει¬ 
μένου μέλους Ε.ΔΙ.Π του ΕΚΠΑ. 

6 

Διαπίστωση καθορισμού του γνωστικού αντικει¬ 
μένου μέλους Ε.ΔΙ.Π του ΕΚΠΑ. 

7 

Διαπίστωση καθορισμού γνωστικού αντικειμέ¬ 
νου υπηρετούντων μελών της κατηγορίας Εργα¬ 
στηριακού Διδακτικού Προσωπικού (Ε.ΔΙ.Π.) του 
Τμήματος Πληροφορικής με Εφαρμογές στη Βιοϊ- 
ατρική της Σχολής Θετικών Επιστημών του Πανε¬ 
πιστημίου Θεσσαλίας. 

8 

Διαπιστωτική πράξη αυτοδίκαιης ένταξης του 
Μπομπού Κωνσταντίνου, υπηρετούντος μέλους 
σε προσωποπαγή θέση της κατηγορίας Ε.Ε.Π., ΠΕ 
κατηγορίας με Α' Βαθμίδα, του Τμήματος Αρχιτε¬ 
κτόνων Μηχανικών της Πολυτεχνικής Σχολής του 
Πανεπιστημίου Θεσσαλίας, σε κενή ομοιόβαθμη 
οργανική θέση της κατηγορίας Ειδικού Εκπαιδευ¬ 
τικού Προσωπικού (Ε.Ε.Π.), σύμφωνα με το άρθρ. 
27 παρ. 4 του ν. 4386/2016. 


Η ΥΠΟΥΡΓΟΣ 

ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ 
ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του π.δ. 113/2014 «Οργανισμός Υπουρ¬ 
γείου Εργασίας, Κοινωνικής Ασφάλισης και Πρόνοιας 
(Α7180). 

2. Τις διατάξεις του άρθρου 90 του κώδικα που κυρώ¬ 
θηκε με το π.δ. 63/2005 «Κώδικας νομοθεσίας για την 
Κυβέρνηση και τα Κυβερνητικά όργανα» (Α'/98). 

3. Το π.δ. 125/2016 «Διορισμός Υπουργών, Αναπληρω¬ 
τών Υπουργών και Υφυπουργών» (Α'/210). 

4. Το ν. 3919/2011 «Αρχή της επαγγελματικής ελευ¬ 
θερίας, κατάργηση αδικαιολογήτων περιορισμών στην 
πρόσβαση και άσκηση επαγγελμάτων» (Α'/32), όπως 
ισχύει. 

5. Τη διάταξη της παρ. 3 του άρθρου 4 του ν. 4455/2017 
«Εθνικό Μητρώο Φορτοεκφορτωτών, Εθνικό Μητρώο 
Ιδιωτικών Φορέων Κοινωνικής Φροντίδας και άλλες δι¬ 
ατάξεις» (ΦΕΚ 22/Α72017). 

6. Το γεγονός ότι δεν προκαλείται δαπάνη σε βάρος 
του Κρατικού Προϋπολογισμού, αποφασίζουμε: 

Άρθρο 1 
Σκοπός 

Σκοπός της παρούσας απόφασης είναι ο καθορισμός 
ειδικότερων θεμάτων οργάνωσης και λειτουργίας των 
διαδικασιών ελέγχου, του τύπου και του περιεχομένου 
των εντύπων και οδηγιών ενημέρωσης του ΣΕΠΕ και 
της Διεύθυνσης Ασφάλειας και Υγείας στην Εργασία του 
Υπουργείου Εργασίας, Κοινωνικής Ασφάλισης και Κοινω¬ 
νικής Αλληλεγγύης, οι επιβαλλόμενες ποινές και κυρώ¬ 
σεις, και όποιο άλλο σχετικό θέμα αφορά την εφαρμογή 
της ελληνικής και κοινοτικής νομοθεσίας σε ζητήματα 

υγείας και ασφάλειας στην εργασία ή την απασχόληση 
των φορτοεκφορτωτών. 

Άρθρο 2 

Τύπος και περιεχόμενο ενημερωτικών οδηγιών 
σχετικά με τα μέτρα πρόληψης 
στις φορτοεκφορτωτικές εργασίες 

Στις ενημερωτικές οδηγίες, σε έντυπη ή ηλεκτρονική 
μορφή, περιλαμβάνονται με τρόπο σαφή και κατανοη¬ 
τό θεματικές ενότητες για την υγεία και ασφάλεια στην 
εργασία όπως: 

• Εισαγωγή στην ασφάλεια της εργασίας. 

• Κίνδυνοι στην εργασία (τα αποτελέσματα των κινδύ¬ 
νων, η σημασία της πρόληψης, γενικές αρχές της πρόλη¬ 
ψης, αντιμετώπιση των κινδύνων). 

•Τεχνικός ασφάλειας - καθήκοντα και υποχρεώσεις. 

• Καταγραφή και διερεύνηση των αιτίων των εργατικών 
ατυχημάτων - παραδείγματα. 

• Σήμανση ασφάλειας και υγείας στους χώρους ερ¬ 
γασίας. 

• Φωτισμός, αερισμός, θερμοκρασία και υγρασία. 

• Θόρυβος - δονήσεις στους χώρους εργασίας. 

• Κίνδυνοι από το ηλεκτρικό ρεύμα. 

• Μέτρα ασφάλειας για πυρκαγιές - εκρήξεις. 

• Βλαπτικοί παράγοντες στο χώρο εργασίας. Ειδικοί 
κίνδυνοι και οδηγίες ασφαλούς χρήσης. 

• Κίνδυνοι από μηχανήματα - γενικές αρχές ασφάλειας 
- συντήρηση, επισκευές - εργαλεία χειρός και φορητά 
εργαλεία. 

• Χειρωνακτική διακίνηση φορτίων- μυοσκελετικά 
προβλήματα. 

• Ενδοεπιχειρησιακές μεταφορές. 

• Μέσα ατομικής προστασίας (ΜΑΠ). 

• Σκαλωσιές, φορητές κλίμακες - προστασία από πτώ¬ 
σεις. 

• Κίνδυνοι από τα μηχανήματα - ανυψωτικά μηχανήμα¬ 
τα - οχήματα - μηχανήματα διακίνησης υλικών. 

• Μεθοδολογία εκτίμησης και πρόληψης του επαγ¬ 
γελματικού κινδύνου σε φορτοεκφορτωτικές εργασίες 
ξηρός -λιμένος. 

• Γενικές αρχές παροχής πρώτων βοηθειών. 

Η μέσω των παραπάνω οδηγιών ενημέρωση των φορ¬ 
τοεκφορτωτών, των φορτοπαραληπτών ή και των άλλων 
εμπλεκομένων στις σχετικές εργασίες δεν τους απαλ¬ 
λάσσει από την υποχρέωση λήψης και τήρησης όλων 
των προβλεπόμενων για την προστασία στην εργασία 
μέτρων από τον «Κώδικα νόμων για την υγεία και την 
ασφάλεια των εργαζομένων» (Κ.Ν.Υ.Α.Ε.), ο οποίος κυ¬ 
ρώθηκε με το άρθρο πρώτο του ν. 3850/2010 «Κύρωση 
του Κώδικα νόμων για την υγεία και την ασφάλεια των 
εργαζομένων» (Α'/84) και τις άλλες σχετικές κανονιστικές 
πράξεις. 

Οι ανωτέρω ενημερωτικές οδηγίες μπορούν να συ¬ 
νοδεύονται και από ενημερωτικά φυλλάδια του Υπουρ¬ 
γείου, όπως ενδεικτικά «Πρόληψη ατυχημάτων στους 
χώρους εργασίας» και «Σήμανση Ασφάλειας και Υγείας 
στους χώρους εργασίας» που έχουν εκδοθεί με οδηγίες 
σε ένδεκα γλώσσες, καθώς και του Σώματος Επιθεώρη¬ 
σης Εργασίας. 


Άρθρο 3 

Υποχρεώσεις - κυρώσεις 

1. Οι διοικητικές και ποινικές κυρώσεις που επιβάλλονται 
σε περιπτώσεις παραβάσεων της νομοθεσίας για την υγεία 
και την ασφάλεια στην εργασία κατά την εκτέλεση του έρ¬ 
γου της φορτοεκφόρτωσης, είναι οι καθοριζόμενες στα 
άρθρα 71 και 72 του «Κώδικα νόμων για την υγεία και την 
ασφάλεια των εργαζομένων» (Κ.Ν.Υ.Α.Ε.), ο οποίος κυρώ¬ 
θηκε με το άρθρο πρώτο του ν. 3850/2010 «Κύρωση του 
Κώδικα νόμων για την υγεία και την ασφάλεια των εργαζο¬ 
μένων» (Α'/84), όπως ισχύει κάθε φορά και επιβάλλονται: 

α) για τους ασκούντες ατομικά το επάγγελμα του φορ¬ 
τοεκφορτωτή, καθώς και τις ομάδες ή ενώσεις φορτοεκ¬ 
φορτωτών, στους αρμοδίους για την ανάθεση του έργου 
φορτοεκφόρτωσης, δηλαδή τους φορτοπαραλήπτες ή/ 
και τους κυρίους των προς διακίνηση εμπορευμάτων και 
ειδών ή/και τους εκμεταλλευόμενους τους χώρους φορ¬ 
τοεκφόρτωσης (περιλαμβανόμενων των διαχειριστικών 
αρχών λιμένα) ή/και τον κάθε εξουσιοδοτημένο για την 
ανάθεση του έργου της φορτοεκφόρτωσης, οι οποίοι, κατά 
περίπτωση, έχουν τις υποχρεώσεις του «εργοδότη» του 
αρθρ. 3 και της παρ. 1 του αρθρ. 42 του ανωτέρω Κώδικα. 

β) για τις επιχειρήσεις φορτοεκφορτώσεων και τους 
απασχολουμένους με σύμβαση εξαρτημένης εργασίας, 
στις επιχειρήσεις των οποίων είναι μισθωτοί. 

2. Αν κατά τη διενέργεια ελέγχου από τους επιθεω¬ 
ρητές του Σ.ΕΠ.Ε. διαπιστωθεί ότι πραγματοποιούνται 
φορτοεκφορτωτικές εργασίες από φορτοεκφορτωτή χω¬ 
ρίς αυτός να είναι εγγεγραμμένος στο Εθνικό Μητρώο 
Φορτοεκφορτωτών και χωρίς να είναι εφοδιασμένος με 
την Βεβαίωση Συνδρομής των Νομίμων Προϋποθέσεων, 
όπως προβλέπεται από τις διατάξεις του ν. 4455/2017, 
επιβάλλεται πρόστιμο: 

α) ύψους δύο χιλιάδων (2.000) ευρώ για κάθε παράνο¬ 
μα εργαζόμενο στον εργοδότη, αν ο φορτοεκφορτωτής 
απασχολείται με σχέση μισθωτής εργασίας ή 

β) ύψους δύο χιλιάδων (2.000) ευρώ σε κάθε ένα από 
τους αρμοδίους για την ανάθεση του έργου φορτοεκ¬ 
φόρτωσης, δηλαδή τους φορτοπαραλήπτες ή/και τους 
κυρίους των προς διακίνηση εμπορευμάτων και ειδών 
ή/και τους εκμεταλλευόμενους τους χώρους φορτο¬ 
εκφόρτωσης (περιλαμβανόμενων των διαχειριστικών 
αρχών λιμένα) ή/και τον κάθε εξουσιοδοτημένο για την 
ανάθεση του έργου της φορτοεκφόρτωσης, καθώς και 
τον φορτοεκφορτωτή, σε περίπτωση που ο τελευταίος 
δεν απασχολείται με σχέση μισθωτής εργασίας. 

Κατά της πράξης επιβολής προστίμου μπορεί να ασκη¬ 
θεί προσφυγή ουσίας σύμφωνα με το άρθρο 24 του 
ν. 3996/2011. 

Έναρξη εφαρμογής 

Η απόφαση αυτή ισχύει από την ημερομηνία δημοσί¬ 
ευσής της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Ιουλίου 2017 
Η Υπουργός 
ΕΥΤΥΧΙΑ ΑΧΤΣΙΟΓΛΟΥ 

Αριθμ. 56251/20788 (2) 

Έγκριση της 155/2017 απόφασης του Δημοτικού 
Συμβουλίου Φυλής, περί σύστασης πέντε προσω¬ 
ποπαγών θέσεων με σχέση εργασίας ιδιωτικού 
δικαίου αορίστου χρόνου στο Δήμο, σε εφαρμο¬ 
γή αμετάκλητης δικαστικής απόφασης. 

Ο ΣΥΝΤΟΝΙΣΤΗΣ 

ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 3852/2010 (ΦΕΚ 87/Α72010) 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης- Πρόγραμμα Καλλικράτης», όπως 
ισχύει, σε συνδυασμό με τις διατάξεις του ν. 2503/1997 
(ΦΕΚ 107/Α71997) «Διοίκηση, οργάνωση, στελέχωση της 
Περιφέρειας, ρύθμιση θεμάτων για την τοπική αυτοδιοί¬ 
κηση και άλλες διατάξεις». 

2. Τις διατάξεις του π.δ. 135/2010 (ΦΕΚ 228/Α72010) 
«Οργανισμός της Αποκεντρωμένης Διοίκησης Αττικής», 
όπως ισχύει. 

3. Τις διατάξεις των άρθρων 28 και 28Α του ν. 
4325/2015 (ΦΕΚ 47/Α72015) «Εκδημοκρατισμός της 
Διοίκησης- Καταπολέμηση της Γραφειοκρατίας και 
Ηλεκτρονική Διακυβέρνηση. Αποκατάσταση αδικιών 
και άλλες διατάξεις» όπως συμπληρώθηκε με τις διατά- 
ξειςτου άρθρου 24 του ν. 4368/2016 (ΦΕΚ 21/Α72016) 
«Μέτρα για την επιτάχυνση του κυβερνητικού έργου 
και άλλες διατάξεις». 

4. Τις διατάξεις του άρθρου 10 του ν. 3584/07 (ΦΕΚ 
143/Α72007) «Κύρωση του Κώδικα Κατάστασης Δημο¬ 
τικών και Κοινοτικών Υπαλλήλων». 

5. Τις διατάξεις του άρθρου 1 του ν. 3068/2002 (ΦΕΚ 
274/Α72002) «Συμμόρφωση της διοίκησης σε δικαστικές 
αποφάσεις και λοιπές διατάξεις». 

6. Την απόφαση της Ολομέλειας του Ελεγκτικού Συνε¬ 
δρίου της 3ης Συνεδρίασηςτης 17ης Φεβρουάριου 2010. 

7. Τις διατάξεις του άρθρου 54 παρ. 5 του ν. 4447/2016 
(ΦΕΚ241/Α72016) «Χωρικός σχεδιασμός-Βιώσιμη ανά¬ 
πτυξη και άλλες διατάξεις». 

8. Την 541/2017 απόφαση του Μονομελούς Πρωτο¬ 
δικείου Αθηνών, με την οποία έγινε δεκτή η αγωγή του 
Ανδρέα Χάζλαρη του Γεωργίου, της Ελένης Χριστοδου- 
λίδου του Στέφανου, της Εμμανουέλας Πρωτογύρου του 
Νικολάου, της Σοφίας Γεροντάρη του Αντωνίου και του 
Ευάγγελου Τσεβά του Αναστασίου και υποχρεώθηκε ο 
Δήμος Φυλής να αποδέχεται της εργασία των εναγόντων, 
απασχολώντας αυτούς σε θέσεις προσωποπαγείς, ιδιωτι¬ 
κού δικαίου αορίστου χρόνου πλήρους απασχόλησης, με 
βάση τα προσόντα, την ειδικότητα, της προσωπική τους 
κατάσταση και τις αντιστοιχούσες στην υπηρεσιακή τους 
ένταξη αποδοχές, λαμβανομένου υπόψιν του χρόνου 
προϋπηρεσίας του καθενός, ήτοι από 29.07.2004 για τον 
πρώτο, από 30.07.2004 για τη δεύτερη, από 14.02.2008 
για την τρίτη, από 01.12.2009 για την τέταρτη και από 
29.07.2004 για τον πέμπτο. 

9. Το 505507/29.05.2017 Πιστοποιητικό του Πρωτοδι¬ 
κείου Αθηνών, σύμφωνα με το οποίο από 01.01.2017 έως 
και 28.05.2017 δεν βρέθηκαν τακτικά ή έκτακτα ένδικα 
μέσα κατά της ανωτέρω απόφασης. 


10. Την 155/2017 απόφαση του Δημοτικού Συμβουλί¬ 
ου Φυλής, περί σύστασης πέντε προσωποπαγών θέσεων 
με σχέση εργασίας ιδιωτικού δικαίου αορίστου χρόνου 
στο Δήμο, σε εφαρμογή αμετάκλητης δικαστικής από¬ 
φασης. 

11. Το 30275/07.10.2014 έγγραφο του Υπουργείου 
Εσωτερικών, σύμφωνα με το οποίο εφόσον η απόφαση 
του Μονομελούς Πρωτοδικείου, με την οποία αναγνω¬ 
ρίζεται ότι η έννομη σχέση που συνδέει τους ενάγοντες 
με τον εναγόμενο Δήμο είναι σχέση εργασίας ιδιωτικού 
δικαίου αορίστου χρόνου, έχει καταστεί τελεσίδικη, πα¬ 
ράγει δεδικασμένο ως προς την κριθείσα έννομη σχέση 
και εκτελεστότητα και η Διοίκηση υποχρεούται να την 
εφαρμόσει, σύμφωνα με τις διατάξεις του άρθρου 1 του 
ν. 3068/2002 σε συνδυασμό με τα άρθρα 321, 324, 904 
παρ. 2 περ. α’ του Κώδικα Πολιτικής Δικονομίας απο¬ 
φασίζουμε: 

Εγκρίνουμε την 155/2017 απόφαση του Δημοτικού 
Συμβουλίου Φυλής, περί σύστασης πέντε προσωποπα¬ 
γών θέσεων με σχέση εργασίας ιδιωτικού δικαίου αο¬ 
ρίστου χρόνου στο Δήμο, σε εφαρμογή αμετάκλητης 
δικαστικής απόφασης, ως εξής: 


ΟΝΟΜΑΤΕΠΩΝΥ¬ 

ΜΟ 

ΚΑΤΗΓΟΡΙΑ 

ΕΙΔΙΚΟΤΗΤΑ 

ΘΕΣΕΙΣ 

ΑΝΔΡΕΑΣ 
ΧΑΖΛΑΡΗΣτου 
Γεωργίου 

ΔΕ 

Διοικητικών 

1 

ΕΜΜΑΝΟΥΕΛΑ 
ΠΡΩΤΟΓΥΡΟΥ του 
Νικολάου 

ΔΕ 

Διοικητικών 

1 

ΕΥΑΓΓΕΛΟΣ 

ΤΣΕΒΑΣ 

του Αναστασίου 

ΔΕ 

Διοικητικών 

1 

ΕΛΕΝΗ 

ΧΡΙΣΤΟΔΟΥΛΙΔΟΥ 
του Στεφάνου 

ΥΕ 

Βοηθητικού 

προσωπι¬ 

κού 

1 

ΣΟΦΙΑ 
ΓΕΡΟΝΤΑΡΗ 
του Αντωνίου 

ΥΕ 

Βοηθητικού 

προσωπι¬ 

κού 

1 


Οι παραπάνω θέσεις θα συμπεριληφθούν στον ορ¬ 
γανισμό εσωτερικής υπηρεσίας (ΟΕΥ) του Δήμου. Οι εν 
λόγω θέσεις καταργούνται μόλις κενωθούν με οποιον- 
δήποτε τρόπο. 

Από την απόφαση αυτή θα προκληθεί δαπάνη για το 
κόστος μισθοδοσίας του παραπάνω προσωπικού ύψους 
33.100,00 € περίπου στον προϋπολογισμό του Δήμου οι¬ 
κονομικού έτους 2017 σε βάρος των Κ.Α. 15.6021.10001, 
10.6021.10001, 15.6051.10005 και 10.5051.10005, ανά¬ 
λογη δε δαπάνη ύψους 67.000,00 € περίπου θα προβλε- 
φθεί στους αντίστοιχους ΚΑ των προϋπολογισμών των 
επόμενων οικονομικών ετών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Ιουλίου 2017 
Ο Συντονιστής Αποκεντρωμένης Διοίκησης 
ΣΠΥΡΙΔΩΝ ΚΟΚΚΙΝΑΚΗΣ 














29492 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'2826/11.08.2017 


Αριθμ. 56243/20784 (3) 

Έγκριση της 188/2017 απόφασης του Δημοτικού 
Συμβουλίου Μαρκοπούλου - Μεσογαίας, περί δι¬ 
όρθωσης της σε ορθή επανάληψη 336/2016 προ¬ 
γενέστερης απόφασης του ιδίου, για τη σύσταση 
μίας (1) προσωποπαγούς θέσης με σχέση εργασί¬ 
ας ιδιωτικού δικαίου αορίστου χρόνου στο Δήμο 
Μαρκοπούλου -Μεσογαίας, σε εφαρμογή αμετά- 
κλητης δικαστικής απόφασης. 

Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΑΤΤΙΚΗΣ 

Έχοντας υπόψη: 

1 .Τις διατάξεις του ν. 3852/2010 (ΦΕΚ 87/Α/2010) «Νέα 
Αρχιτεκτονική της Αυτοδιοίκησης και της Αποκεντρωμέ¬ 
νης Διοίκησης- Πρόγραμμα Καλλικράτης», όπως ισχύει, 
σε συνδυασμό με τις διατάξεις του ν. 2503/1997 (ΦΕΚ 
107/Α/1997) «Διοίκηση, οργάνωση, στελέχωση της Περι¬ 
φέρειας, ρύθμιση θεμάτων για την τοπική αυτοδιοίκηση 
και άλλες διατάξεις». 

2. Τις διατάξεις του π.δ. 135/2010 (ΦΕΚ 228/Α/2010) 
«Οργανισμός της Αποκεντρωμένης Διοίκησης Αττικής», 
όπως ισχύει. 

3. Τις διατάξεις των άρθρων 28 και 28Α του ν. 4325/2015 
(ΦΕΚ47/Α/2015) «Εκδημοκρατισμόςτης Διοίκησης- Κα¬ 
ταπολέμηση της Γραφειοκρατίας και Ηλεκτρονική Διακυ¬ 
βέρνηση. Αποκατάσταση αδικιών και άλλες διατάξεις» 
όπως συμπληρώθηκε με τις διατάξεις του άρθρου 24 
του ν. 4368/2016 (ΦΕΚ 21/Α/2016) «Μέτρα για την επι¬ 
τάχυνση του κυβερνητικού έργου και άλλες διατάξεις». 

4. Τις διατάξεις του άρθρου 10 του ν. 3584/07 (ΦΕΚ 
143/Α72007) «Κύρωση του Κώδικα Κατάστασης Δημο¬ 
τικών και Κοινοτικών Υπαλλήλων». 

5. Τις διατάξεις του άρθρου 1 του ν. 3068/2002 (ΦΕΚ 
274/Α/2002) «Συμμόρφωση της διοίκησης σε δικαστικές 
αποφάσεις και λοιπές διατάξεις». 

6. Την απόφαση της Ολομέλειας του Ελεγκτικού Συνε¬ 
δρίου της 3ης Συνεδρίασης της 17ης Φεβρουάριου 2010. 

7. Τις διατάξεις του άρθρου 54 παρ. 5 του ν. 4447/2016 
(ΦΕΚ 241/Α/2016) «Χωρικός σχεδιασμός-Βιώσιμη ανά¬ 
πτυξη και άλλες διατάξεις». 

8. Την 5323/2015 απόφαση του Μονομελούς Εφετείου 
Αθηνών, με την οποία έγινε δεκτή η αγωγή του Βασιλείου 
Βιτσεντζάτου του Θρασύβουλου - Μαρίνου, κατά του 
Δήμου Μαρκοπούλου - Μεσογαίας, και αναγνωρίστηκε 
ότι ο ενάγων συνδέεται με τον εναγόμενο με σύμβαση 
εργασίας αορίστου χρόνου. 

9. Το 323/17.08.2016 Πιστοποιητικό του Εφετείου 
Αθηνών, από το οποίο προκύπτει ότι δεν έχει ασκηθεί 
ένδικο μέσο (τακτικό ή έκτακτο) από οποιονδήποτε, κατά 
της 5323/2015 απόφασης του Μονομελούς Εφετείου 
Αθηνών. 

10. Την σε ορθή επανάληψη 336/2016 απόφαση του 
Δημοτικού Συμβουλίου Μαρκοπούλου - Μεσογαίας, περί 
σύστασης μίας (1) προσωποπαγούς θέσης με σχέση ερ¬ 
γασίας ιδιωτικού δικαίου αορίστου χρόνου στο Δήμο 


Μαρκοπούλου - Μεσογαίας, σε εφαρμογή αμετάκλητης 
δικαστικής απόφασης. 

11. Την 109285/39625/29.12.2016 απόφαση Γενικού 
Γραμματέα Αποκεντρωμένης Διοίκησης Αττικής, περί 
έγκρισης της ανωτέρω απόφασης, η οποία δημοσιεύ- 
θηκε στο ΦΕΚ 202/Β/30.01.2017. 

12. Την 188/2017 απόφαση του Δημοτικού Συμβου¬ 
λίου Μαρκοπούλου - Μεσογαίας, περί διόρθωσης της 
σε ορθή επανάληψη 336/2016 προγενέστερης απόφα¬ 
σης του ιδίου, για τη σύσταση μίας (1) προσωποπαγούς 
θέσης με σχέση εργασίας ιδιωτικού δικαίου αορίστου 
χρόνου, στηνΤεχνική Υπηρεσία του Δήμου Μαρκοπού¬ 
λου - Μεσογαίας, σε εφαρμογή αμετάκλητης δικαστικής 
απόφασης, αποφασίζουμε: 

Εγκρίνουμε την 188/2017 απόφαση του Δημοτικού 
Συμβουλίου Μαρκοπούλου - Μεσογαίας και τροπο¬ 
ποιούμε την προγενέστερη 109285/39625/29.12.2016 
απόφασή μας (ΦΕΚ 202/Β/30.01.2017), η οποία έχει ως 
εξής: συστήνεται μία (1) προσωποπαγής θέση με σχέση 
εργασίας ιδιωτικού δικαίου αορίστου χρόνου, στηνΤε¬ 
χνική Υπηρεσία του Δήμου Μαρκοπούλου - Μεσογαίας, 
σε εφαρμογή αμετάκλητης δικαστικής απόφασης, ως 
εξής: 


ΟΝΟΜΑΤΕΠΩΝΥΜΟ 

ΚΑΤΗΓΟΡΙΑ 

ΕΙΔΙΚΟΤΗΤΑ 

ΘΕΣΕΙΣ 

ΒΑΣΙΛΕΙΟΣ 
ΒΙΤΣΕΝΤΖΑΤΟΣ 
του Θρασύβουλου - 
Μαρίνου 

ΔΕ 

Οδηγός 

1 


Η παραπάνω θέση θα συμπεριληφθεί στον οργανισμό 
εσωτερικής υπηρεσίας (ΟΕΥ) του Δήμου. Η εν λόγω θέση 
καταργείται μόλις κενωθεί με οποιονδήποτε τρόπο. 

Από την παρούσα απόφαση δεν θα προκληθεί επιπλέ¬ 
ον δαπάνη σε βάρος του προϋπολογισμού του Δήμου 
Μαρκόπουλου-Μεσογαίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Ιουλίου 2017 
Ο Συντονιστής Αποκεντρωμένης Διοίκησης 
ΣΠΥΡΙΔΩΝ ΚΟΚΚΙΝΑΚΗΣ 


Αριθμ. πράξης 608 (4) 

Διαπίστωση καθορισμού του γνωστικού αντικει¬ 
μένου μέλους Ε.ΔΙ.Π του ΕΚΠΑ. 

Ο ΠΡΥΤΑΝΗΣ ΤΟΥ ΕΘΝΙΚΟΥ ΚΑΙ 
ΚΑΠΟΔΙΣΤΡΙΑΚΟΥ ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

1. Τις διατάξεις των άρδρων 8 παρ. 18 και 29 του 
ν. 4009/2011. 

2. Τη διάταξη του άρθ. 27 παρ. 7 του ν. 4386/2016 «Ρυθ¬ 
μίσεις για την έρευνα και άλλες διατάξεις». 

3. Την υπ' αριθ. 6099/17-2-14 πρυτανική πράξη έντα¬ 
ξης του Γεωργίου Κοντακιώτη σε θέση Ε.ΔΙ.Π. (ΦΕΚ 782/ 
31 -3-14 τ.Β'). 

4. Την από 4-5-17 απόφαση της Συνέλευσης του Τρή¬ 
ματος Γεωλογίας και Γεωπεριβάλλοντος. 

5. Το υπ’ αριθ. 1622/9-5-2017 έγγραφο τουΤμήματος 
Γεωλογίας και Γεωπεριβάλλοντος. 

7. Τις από 11-7-2016 και 21-11-2016 αιτήσεις του εν¬ 
διαφερομένου, διαπιστώνουμε: 

ότι το γνωστικό αντικείμενο του Γεωργίου Κοντακιώτη 
του Νικολάου, μέλους Εργαστηριακού Διδακτικού Προ¬ 
σωπικού (Ε.ΔΙ.Π.) τουΤμήματος Γεωλογίας και Γεωπερι- 
βάλλοντος της Σχολής Θετικών Επιστημών του Ιδρύμα¬ 
τος καθορίζεται σε «Θαλάσσια Γεωλογία - Ιζηματολογία». 

Η πράξη αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Ιουλίου 2017 

Ο Πρύτανης 

ΜΕΛΕΤΙΟΣ - ΑΘΑΝΑΣΙΟΣ ΔΗΜΟΠΟΥΛΟΣ 


Αριθμ. πράξης 607 (5) 

Διαπίστωση καθορισμού του γνωστικού αντικει¬ 
μένου μέλους Ε.ΔΙ.Π του ΕΚΠΑ. 

Ο ΠΡΥΤΑΝΗΣ ΤΟΥ ΕΘΝΙΚΟΥ ΚΑΙ 
ΚΑΠΟΔΙΣΤΡΙΑΚΟΥ ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

1. Τις διατάξεις των άρθρων 8 παρ. 18 και 29 του 
ν. 4009/2011. 

2. Τη διάταξη του άρθ. 27 παρ. 7 του ν. 4386/2016 «Ρυθ¬ 
μίσεις για την έρευνα και άλλες διατάξεις». 

3. Την υπ’ αριθ. 6327/15-5-2014 πρυτανική πράξη 
ένταξης της Βαρβάρας Αντωνίου σε θέση Ε.ΔΙ.Π. (ΦΕΚ 
1345/28-5-14 τ.Β') όπως τροποποιήθηκε με την υπ' αριθ. 
167/24-3-17 όμοια (ΦΕΚ 1153/3-4-17 τ.Β). 

4. Το υπ' αριθ. 4960/6-4-2017 έγγραφο του Τομέα Γε¬ 
ωγραφίας και Κλιματολογίας. 

5. Την από 4-5-17 απόφαση της Συνέλευσης του Τμή- 
ματος Γεωλογίας και Γεωπεριβάλλοντος. 

6. Το υπ’ αριθ. 1621/9-5-2017 έγγραφο τουΤμήματος 
Γεωλογίας και Γεωπεριβάλλοντος. 

7. Την υπ' αριθ. 1421/17-3-2017 αίτηση της ενδιαφε- 
ρόμενης, διαπιστώνουμε: 

ότι το γνωστικό αντικείμενο της Βαρβάρας Αντωνί¬ 
ου του Εμμανουήλ, μέλους Εργαστηριακού Διδακτικού 
Προσωπικού (Ε.ΔΙ.Π.) τουΤμήματος Γεωλογίας και Γε- 
ωπεριβάλλοντος της Σχολής Θετικών Επιστημών του 
Ιδρύματος καθορίζεται σε «Φυσικές Καταστροφές - Γε¬ 
ωγραφικά Συστήματα». 

Η πράξη αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Ιουλίου 2017 
Ο Πρύτανης 

ΜΕΛΕΤΙΟΣ - ΑΘΑΝΑΣΙΟΣ ΔΗΜΟΠΟΥΛΟΣ 


Αριθμ. πράξης 604 (6) 

Διαπίστωση καθορισμού του γνωστικού αντικει¬ 
μένου μέλους Ε.ΔΙ.Π του ΕΚΠΑ. 

Ο ΠΡΥΤΑΝΗΣ ΤΟΥ ΕΘΝΙΚΟΥ ΚΑΙ 
ΚΑΠΟΔΙΣΤΡΙΑΚΟΥ ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

1. Τις διατάξεις των άρθρων 8 παρ. 18 και 29 του 
ν. 4009/2011. 

2. Τη διάταξη του άρθ. 27 παρ. 7 του ν. 4386/2016 «Ρυθ¬ 
μίσεις για την έρευνα και άλλες διατάξεις». 

3. Την υπ’ αριθ. 6327/15-5-14 πρυτανική πράξη έντα¬ 
ξης της Κυριακής Παλαπανίδη σε θέση Ε.ΔΙ.Π. (ΦΕΚ 
1345/28-5-14 τ.Β'), όπως τροποποιήθηκε με την υπ' αριθ. 
167/24-3-2017 όμοια (ΦΕΚ 1153/3-4-2017 τ.Β'). 

4. Την από 19-6-2017 απόφαση της Συνέλευσης του 
Τμήματος Ισπανικής Γλώσσας και Φιλολογίας. 

5. Το υπ' αριθ. 265/19-6-2017 έγγραφο τουΤμήματος 
Ισπανικής Γλώσσας και Φιλολογίας. 

6. Την υπ'αριθ. 265/19-6-2017 αίτηση της ενδιαφερό- 
μενης, διαπιστώνουμε: 

ότι το γνωστικό αντικείμενο της Κυριακής Παλαπανί¬ 
δη του Ελευθερίου, μέλους Εργαστηριακού Διδακτικού 
Προσωπικού (Ε.ΔΙ.Π.) τουΤμήματος Ισπανικής Γλώσσας 
και Φιλολογίας της Φιλοσοφικής Σχολής του Ιδρύματος 
καθορίζεται σε «Εφαρμοσμένη Γλωσσολογία στη Διδα¬ 
σκαλία της Ισπανικής ως Ξένης Γλώσσας». 

Η πράξη αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Ιουλίου 2017 
Ο Πρύτανης 

ΜΕΛΕΤΙΟΣ - ΑΘΑΝΑΣΙΟΣ ΔΗΜΟΠΟΥΛΟΣ 


Αριθμ. 10197/17/ΓΠ (7) 

Διαπίστωση καθορισμού γνωστικού αντικειμέ¬ 
νου υπηρετούντων μελών της κατηγορίας Εργα¬ 
στηριακού Διδακτικού Προσωπικού (Ε.ΔΙ.Π.) του 
Τμήματος Πληροφορικής με Εφαρμογές στη Βιο- 
ϊατρική της Σχολής Θετικών Επιστημών του Πα¬ 
νεπιστημίου Θεσσαλίας. 

Ο ΠΡΥΤΑΝΗΣ ΤΟΥ ΠΑΝΕΠΙΣΤΗΜΙΟΥ ΘΕΣΣΑΛΙΑΣ 

Έχοντας υπόψη: 

1. Τις διατάξεις του π.δ. 83/1984, όπως τροποποιήθηκε 
και ισχύει σήμερα. 

2. Τις διατάξεις του αρθρ. 8 παρ. 18 του ν. 4009/2011 
(ΦΕΚ 195/Α) όπως ισχύει. 

3. Τις διατάξεις του άρθρου 27 παρ. 7 του ν. 4386/2016 
(ΦΕΚ 83/Α). 

4. Την εγκύκλιο του ΥΠ.Π.Ε.Θ. με αρ. πρωτ. 126603/ 
Ζ2/29-7-2016 (ΑΔΑ: Ω73Λ4653ΠΣ-Ψ6Θ). 

5. Την τροποποιητική διαπιστωτική πρυτανική πρά¬ 
ξη με αρ. πρωτ. 15077/16/ΓΠ/6-10-2016 (ΦΕΚ 3761/ 
22-11-2016/Β’) αυτοδίκαιης ένταξης από 11-2-2014, των 
υπηρετούντων μελών της κατηγορίας Ειδικού και Εργα- 

στηριακού Διδακτικού Προσωπικού (Ε.Ε.ΔΙ.Π.), κλάδου I του Πανεπιστημίου Θεσσαλίας σε αντίστοιχες κενές οργανικές 
θέσεις της κατηγορίας Ειδικού Εκπαιδευτικού Προσωπικού (Ε.Ε.Π.), του άρθρου 29 του ν. 4009/2011. 

6. Την τροποποιητική διαπιστωτική πρυτανική πράξη με αρ. πρωτ. 15079/16/ΓΠ/6-10-2016 (ΦΕΚ 3761/ 
22-11-2016/Β') αυτοδίκαιης ένταξης από 11 -2-2014, των υπηρετούντων μελών της κατηγορίας Ειδικού και Εργαστη¬ 
ριακού Διδακτικού Προσωπικού (Ε.Ε.ΔΙ.Π.), κλάδου II του Πανεπιστημίου Θεσσαλίας σε αντίστοιχες κενές οργανικές 
θέσεις της κατηγορίας Εργαστηριακού Διδακτικού Προσωπικού (Ε.ΔΙ.Π.), του άρθρου 29 του ν. 4009/2011. 

7. Τη με αρ. πρωτ. 1256/17/ΓΠ/6-2-2017 (ΦΕΚ 489/20-2-2017/Β') τροποποιητική διαπιστωτική πράξη ένταξης των 
υπηρετούντων στο Πανεπιστήμιο Θεσσαλίας, μελών της κατηγορίας Ειδικού Τεχνικού Εργαστηριακού Προσωπικού 
(Ε.Τ.Ε.Π.), μονίμων διοικητικών υπάλληλων και υπαλλήλων με συμβάσεις ιδιωτικού δικαίου αορίστου χρόνου (ΙΔΑΧ), σε 
κενές οργανικές θέσεις της κατηγορίας Εργαστηριακού Διδακτικού Προσωπικού (Ε,ΔΙ.Π.),του άρθρου 29 του ν. 4009/2011. 

8. Την απόφαση της Συνέλευσης του Τμήματος Πληροφορικής με Εφαρμογές στη Βιοϊατρική στην αρ. 6/26-10- 
2016 συνεδρίασή της, για τον καθορισμό γνωστικού αντικειμένου των μελών της κατηγορίας Ε.ΔΙ.Π. του Τμήματος, 
λαμβάνοντας υπόψη τους μεταπτυχιακούς τίτλους σπουδών τους, το διδακτικό ή επιστημονικό-ερευνητικό έργο 
τους και τις ανάγκες του Τμήματος. 

9. Τις με αρ. πρωτ. 893, 894 και 895/24-10-2016 αιτήσεις των μελών Ε.ΔΙ.Π. του Τμήματος Πληροφορικής με 
Εφαρμογές στη Βιοϊατρική, Σπαθούλα Γεώργιου, Βάβουλα Αλέξανδρου και Βαϊόπουλου Νικόλαου αντίστοιχα, για 
τον καθορισμό του γνωστικού αντικειμένου τους. 

10. Το γεγονός ότι από την παρούσα απόφαση δεν προκαλείται δαπάνη σε βάρος του κρατικού προϋπολογισμού, 
διαπιστώνουμε: 

Ότι τα γνωστικά αντικείμενα των παρακάτω υπηρετούντων μελών της κατηγορίας Εργαστηριακού Διδακτικού 
Προσωπικού (Ε.ΔΙ.Π.) του Τμήματος Πληροφορικής με Εφαρμογές στη Βιοϊατρική της Σχολής Θετικών Επιστημών, 
καθορίζονται ως εξής: 


α/α 

ΕΠΩΝΥΜΟ 

ΟΝΟΜΑ 

ΠΑΤΡΩΝΥΜΟ 

Σχολή,Τμήμα, στο οποίο ανήκει 
η θέση 

Κατηγορία 

Μέλος 

κατηγορίας 

προσωπικού 

Γνωστικό 

αντικείμενο 

1 . 

Βάβουλας Αλέξανδρος 
του Βασιλείου 

Τμήμα Πληροφορικής με Εφαρ¬ 
μογές στη Βιοϊατρική της Σχολής 
Θετικών Επιστημών 

ΠΕ 

ΕΔΙΠ 

«Ψηφιακά 
Συστήματα Επι¬ 
κοινωνιών» 

2. 

Βαϊόπουλος Νικόλαος 
του Ευσταθίου 

Τμήμα Πληροφορικής με Εφαρ¬ 
μογές στη Βιοϊατρική της Σχολής 
Θετικών Επιστημών 

ΠΕ 

ΕΔΙΠ 

«Οπτικές και 
Μικροκυματι- 
κές Ασύρματες 
Επικοινωνίες» 

3. 

Σπαθούλας Γεώργιος 
του Παναγιώτη 

Τμήμα Πληροφορικής με Εφαρ¬ 
μογές στη Βιοϊατρική της Σχολής 
Θετικών Επιστημών 

ΠΕ 

ΕΔΙΠ 

«Ασφάλεια Δι¬ 
κτύων Υπολογι¬ 
στών» 


Η απόφαση αυτή να δημοσιευθεί στην Εφημερίδα της Κυβερνήσεως. 


Βόλος, 4 Ιουλίου 2017 
Ο Πρύτανης 
ΓΕΩΡΓΙΟΣ ΠΕΤΡΑΚΟΣ 


Αριθμ. 9715/17/ΓΠ (8) 

Διαπιστωτική πράξη αυτοδίκαιης ένταξης του 
Μπομπού Κωνσταντίνου, υπηρετούντος μέλους 
σε προσωποπαγή θέση της κατηγορίας Ε.Ε.Π., ΠΕ 
κατηγορίας μεΑ' Βαθμίδα, τουΤμήματος Αρχιτε¬ 
κτόνων Μηχανικών της Πολυτεχνικής Σχολής του 
Πανεπιστημίου Θεσσαλίας, σε κενή ομοιόβαθμη 
οργανική θέση της κατηγορίας Ειδικού Εκπαιδευ¬ 
τικού Προσωπικού (Ε.Ε.Π.), σύμφωνα με το άρθρ. 
27 παρ. 4 του ν. 4386/2016. 

Ο ΠΡΥΤΑΝΗΣ ΤΟΥ ΠΑΝΕΠΙΣΤΗΜΙΟΥ ΘΕΣΣΑΛΙΑΣ 

Έχοντας υπόψη: 

1 .Τις διατάξεις του π.δ. 83/1984, όπως τροποποιήθηκε 
και ισχύει σήμερα. 


2. Τις διατάξεις του π.δ. 118/2002 (ΦΕΚ 99/Α') «Βαθ¬ 
μολογική και μισθολογική κατάσταση και εξέλιξη των 
μελών Ε.Ε.ΔΙ.Π. των ΑΕΙ». 

3. Τις διατάξεις των άρθρων 29 και 79 του ν. 4009/2011 
(ΦΕΚ 195/Α') όπως τροποποιήθηκαν και ισχύουν με τον 
ν.4115/2013, τον ν.4186/2013 και του ν.4386/2016. 

4. Τις διατάξεις του άρθρου 7 παρ. 2 του ν. 4009/2011 
όπως τροποποιήθηκε με το άρθρο 1 παρ. 2 του 
ν. 4076/2012 (ΦΕΚ 159/Α'). 

5. Τις διατάξειςτου άρθρου 68 της παραγράφου 3 περ. 
1 του ν. 4235/2014 (ΦΕΚ 32/Α'), όπως αντικαταστάθηκε 
από τις διατάξεις του άρθρ. 27 παρ. 4 του ν. 4386/2016 
(ΦΕΚ 83/Α'), όπως τροποποιήθηκε με το άρθρ. 27 παρ. 
7 του ν. 4405/2016 (ΦΕΚ). 

6. Την εγκύκλιο του ΥΠ.Π.Ε.Θ. με αρ. πρωτ. 126603/ 
Ζ2/29-7-2016. 

7. Τη με αρ. 2702/5-3-2014 (ΑΔΑ: ΒΙΚΣ469Β7Ξ-ΧΧΕ) 
διαττιστωτική πράξη του Πρύτανη για την αυτοδίκαια 
μετατροπή των οργανικών θέσεων του Ιδρύματος κατη¬ 
γορίας Ειδικού και Εργαστηριακού Διδακτικού Προσωπι¬ 
κού (Ε.Ε.ΔΙ.Π.), κλάδων I και II, σε αντίστοιχες οργανικές 
θέσεις των κατηγοριών Ειδικού Εκπαιδευτικού Προσωπι¬ 
κού (Ε.Ε.Π.) και Εργαστηριακού Διδακτικού Προσωπικού 
(Ε.ΔΙ.Π.), σύμφωνα με τα προβλεπόμενα στο άρθρο 29 
του ν. 4009/2011. 

8. Τη με αρ. πρωτ. 5754/17/ΓΠ/28-4-2017 (ΦΕΚ 1672/ 
16-5-2017/Β ) πρυτανική πράξη καθορισμού γνωστικού 
αντικειμένου υπηρετούντων μελών των κατηγοριών 
Ειδικού Εκπαιδευτικού Προσωπικού (Ε.Ε.Π.) και Εργα¬ 
στηριακού Διδακτικού Προσωπικού (Ε.ΔΙ.Π.) του Πανε¬ 
πιστημίου Θεσσαλίας. 

9. Την απόφαση της Συνέλευσης του Τμήματος Αρ¬ 
χιτεκτόνων Μηχανικών της Πολυτεχνικής Σχολής στην 
αρ. 46/7-9-2016 συνεδρίασή της, με την οποία διαπι¬ 
στώνει την πιστοποίηση του γνωστικού αντικειμένου 
εξαιρετικής ή αδιαμφισβήτητης ιδιαιτερότητας του 
Μπομπού. 

10. Την απόφαση της Συγκλήτου του Πανεπιστημίου 
Θεσσαλίας στην αρ. 182/7-4-2017 συνεδρίασή της, για 
τη μεταφορά μιας (1) κενής οργανικής θέσης της κα¬ 
τηγορίας Ε.Ε.Π., ΠΕ κατηγορίας από το ΑΕΙ στο Τμήμα 
Αρχιτεκτόνων Μηχανικών της Πολυτεχνικής Σχολής. 

11. Την αρ. πρωτ. 7962/17/ΓΠ/2-6-2017 (ΦΕΚ 566/ 
19-6-2017/Γ ) πρυτανική πράξη αυτοδίκαιης βαθμολο¬ 
γικής και μισθολογικής κατάταξης την 11-5-2016, ημε¬ 
ρομηνία δημοσίευσης του ν. 4386/2016, στις βαθμίδες 
της παρ. 2 του άρθρ. 1 του π.δ. 118/2002 (ΦΕΚ 99/Α ), με 
υπολογιζόμενη τριετή θητεία στην Εισαγωγική βαθμίδα, 
σύμφωνα με τις διατάξεις του άρθρ. 27 παρ. 1 και 3 του 
ν. 4386/2016 (ΦΕΚ 83/Α ), των μελών της κατηγορίας 


Ειδικού Εκπαιδευτικού Προσωπικού (Ε.Ε.Π.) στο Πανε¬ 
πιστήμιο Θεσσαλίας. 

12. Τα στοιχεία του προσωπικού Μητρώου του υπαλ¬ 
λήλου. 

13. Το γεγονός ότι από την παρούσα απόφαση δεν 
προκαλείται δαπάνη σε βάρος του κρατικού προϋπο¬ 
λογισμού, διαπιστώνουμε: 

I. την αυτοδίκαια ένταξη του Μπομπού Κωνσταντίνου 
του Ευαγγέλου, υπηρετούντος σε προσωποπαγή θέση μέ¬ 
λους της κατηγορίας Ε.Ε.Π., ΠΕ κατηγορίας με Α' Βαθμίδα 
τουΤμήματος Αρχιτεκτόνων Μηχανικών της Πολυτεχνικής 
Σχολής, από 7-9-2016, ημερομηνία λήψης της απόφασης 
της Συνέλευσης του Τμήματος Αρχιτεκτόνων Μηχανικών, 
σε κενή ομοιόβαθμη οργανική θέση της κατηγορίας Ειδι¬ 
κού Εκπαιδευτικού Προσωπικού (Ε.Ε.Π.), ΠΕ κατηγορίας, με 
γνωστικό αντικείμενο «Εικαστικές Τέχνες με έμφαση στο 
σχέδιο και τη χρωματολογία» τουΤμήματος Αρχιτεκτόνων 
Μηχανικών της Πολυτεχνικής Σχολής του Πανεπιστημίου 
Θεσσαλίας, επειδή διαπιστώθηκε στην αρ. 46/7-9-2016 συ¬ 
νεδρίαση της Συνέλευσης του Τμήματος ότι το ανωτέρω 
γνωστικό αντικείμενο εμπίπτει στις διατάξεις για τα γνωστι¬ 
κά αντικείμενα εξαιρετικής ή αδιαμφισβήτητης ιδιαιτερότη¬ 
τας, για τα οποία δεν είναι δυνατή ή συνήθης η εκπόνηση 
διδακτορικής διατριβής, σύμφωνα με τα προβλεπόμενα 
στο άρθρο 27 παρ. 4 του ν. 4386/2016. 

II. Η διανυθείσα προϋπηρεσία του ανωτέρω λαμβά- 
νεται υπόψη για κάθε υπηρεσιακή, βαθμολογική και 
μισθολογική συνέπεια. 

III. Η προσωποπαγής θέση καταργείται αυτοδίκαια. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 26 Ιουνίου 2017 
Ο Πρύτανης 
ΓΕΩΡΓΙΟΣ ΠΕΤΡΑΚΟΣ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 

























